বেপরোয়া গাড়ির গতি! বড় দুর্ঘটনা বাটানগর উড়ালপুলে

কলকাতা: বছরের প্রথমদিনই ভয়াবহ দুর্ঘটনা শহরে। কবলে গাড়ি। দুই যাত্রীকে ইতিমধ্যেই পাঠানো হয়েছে হাসপাতালে। বুধবার সন্ধে নাগাদ একটি স্কোডা গাড়ি দুরন্ত গতিতে গিয়ে ব্রিজের মাঝামাঝি থাকা একটি পোলে গিয়ে ধাক্কা মারে। জানা গিয়েছে, দুর্ঘটনার সময় গাড়ির গতি ছিল ১৬০।

পুলিশ সূত্রে খবর, মহেশতলার জিনজিরা বাজারের দিক থেকে গাড়িটি সম্প্রীতি ব্রিজের উপর দিয়ে বাটানগরের দিকে যাচ্ছিল দুর্ঘটনার কবলে পড়া গাড়িটি। সম্প্রতি ব্রিজে কাজ চলছে। সরকার এবং পুলিশের তরফ থেকে সব রকম সুব্যবস্থা করে ব্রিজের মধ্যে যানবাহন চলাচলের ব্যবস্থা রয়েছে।ব্রিজে মোতায়েন রয়েছে পুলিশ, আলো এবং গার্ড রেল ও ধীরে গাড়ি চালানোর অনুরোধ করে দেওয়া রয়েছে পোস্টার।

আরও পড়ুন:

উল্লেখ্য, এতদিন উড়ালপুলে ছ’ চাকা এবং আটচাকার গাড়ি চলাচল বন্ধ ছিল। সদ্য উঠে গিয়েছিল সে বিধিনিষেধগুলি। ফলত, এই মুহূর্তে স্বাভাবিক ট্যাঙ্কার, কন্টেনার, বাস চলাচল। এত সতর্কতার পরও হুঁশ ফিরছে না মানুষের। বছরের প্রথমদিনের দুর্ঘটনা সেই ঘটনার নজির।

সূত্রের খবর, দুর্ঘটনার সময় গাড়ির ভিতর ছিলেন এক মহিলা এবং এক পুরুষ। প্রাথমিক তদন্তে জানা গিয়েছে, যিনি গাড়ি চালাচ্ছেন তিনি মদ্যপ অবস্থায় ছিলেন। মহিলা টালিগঞ্জের বাসিন্দা এবং যিনি গাড়ি চালাচ্ছিলেন তিনি বেহালা অঞ্চলে থাকেন। গাড়ির এয়ার ব্যাগের কারণে যাত্রীদের বড় কোনও ক্ষতি হয়নি। গাড়িটিকে আটক করে থানায় নিয়ে যাওয়া হয়েছে। পাঠানো হয়েছে স্বাস্থ্য পরীক্ষার জন্য।